# Estació de Bordils-Juià

Mapa sinòptic Línia RG1 :
Mapa sinòptic línia R11 :
Bordils-Juià, també coneguda simplement com a Bordils, és una estació de ferrocarril propietat d'adif situada al sud de la població de Bordils, a la comarca del Gironès. L'estació es troba a la línia Barcelona-Girona-Portbou i hi tenen parada trens de la línia R11 dels serveis regionals de Rodalies de Catalunya, operats per Renfe Operadora.
Aquesta estació de la línia de Girona va entrar en servei l'any 1877 quan va entrar en servei el tram construït per la Companyia dels Ferrocarrils de Tarragona a Barcelona i França (TBF) entre Girona i Figueres.
Abans del 2007 la majoria dels trens regionals no feien parada a l'estació, la "Plataforma El Tren Viu" de Bordils reivindicava que més trens regionals fessin parada i que s'inclogués com a parada en la reivindicada xarxa de rodalia de Girona entre Portbou i Blanes. Altres queixes eren l'absència de taquilla, màquina expenedora de bitllets i falta de marquesines. L'estació no disposa de pas subterrani.
L'any 2016 va registrar l'entrada de 7.000 passatgers.

## Serveis ferroviaris

| Procedència/Destinació | < | > | Procedència/Destinació |
| Rodalia de Girona |||||
| L'Hospitalet de Llobregat | Celrà | Flaçà | Figueres Portbou |
| Serveis regionals de Rodalies de Catalunya |||||
| Barcelona-Sants | Celrà | Flaçà | Figueres Portbou Cervera de la Marenda |

### Rodalia de Girona

El Pla de Transport de Viatgers de Catalunya (PTVC) 2008-2012 preveu la creació d'una xarxa de rodalia a Girona, aquesta estació seria una de les estacions on trens de rodalia tindrien parada.
Altres projectes de serveis ferroviaris en el que es veuria afectada aquesta estació és la creació del TramGavarres (servei de tren tramvia) que aprofitaria el tram existent entre Riudellots i Flaçà per crear una anella ferroviària per connectar el centre de les comarques gironines i la Costa Brava.

### By-pass de Girona

La Cambra de Comerç va fer públic un document on recomana que el by-pass de mercaderies que s'ha de realitzar a l'estació de Girona inclogui les estacions de Celrà, Bordils-Juià i Flaçà per evitar la saturació quan es posi en marxa el sistema de rodalia. Inicialment aquest el nou ramal de mercaderies hauria d'acabar a Celrà.

## Referències

* ↑ «Conegueu la línia R11». Generalitat de Catalunya. Arxivat de l'original el 2012-01-13. [Consulta: 11 gener 2012].
* ↑ «La Plataforma El Tren Viu ha aconseguit doblar les aturades dels regionals a Bordils». La Llera del Ter, 2007. [Consulta: 15 gener 2012].
* ↑ «Moltes advertències, però poques multes per travessar per les vies». Diari de Girona, 26-06-2010. [Consulta: 15 gener 2012].
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].
* ↑ «Rodalia a les comarques de Girona». Generalitat de Catalunya, 04-10-2011. [Consulta: 15 gener 2012].
* ↑ «La Generalitat calcula que poner en marcha los cercanías de Girona costaría cinco millones». La Vanguardia, 24-11-2011. [Consulta: 15 gener 2012].
* ↑ «TramGavarres: projecte de mobilitat per al segle XXI». CILMA. Consell d'Iniciatives Locals per al Medi Ambient de les comarques de Girona, 2008. Arxivat de l'original el 2016-03-03. [Consulta: 15 gener 2012].
* ↑ «Un estudi aconsella allargar el ramal de mercaderies de Girona fins a Flaçà per no saturar la línia de tren». El Punt Avui, 25-09-2009. [Consulta: 15 gener 2012].

## Vegeu també

* Xarxa ferroviària de Catalunya
* Renfe Operadora